Protokol z pretekov: **Majstrovstvá Slovenska v OB štafiet**  
**Verejné preteky v OB štafiet**

Vyhlasovateľ: **Slovenský zväz orientačných športov (SZOŠ)**

Organizátor: **Klub orientačného behu Akademik TU Košice**

Technické zabezpečenie: **Klub orientačného behu Akademik TU Košice**

Dátum:   **17.5.2015 (nedeľa) – štafety**

Klasifikácia pretekov: **jednorazové preteky štafiet v dennom orientačnom behu s určeným poradím kontrolných stanovíšť**

Centrum a miesto pretekov: **Košice, sídlisko Ťahanovce, lúka severne od Hanojskej ulice.**

Miesto pretekov: **Prímestský les severovýchodne od sídliska.**

Opis terénu: Prímestský les s tromi rôznymi typmi terénu – pomerne plochá oblasť so zníženou priebežnosťou a viditeľnosťou s väčším množstvom umelo vytvorených objektov – násypy, rýhy, kôpky, betónové steny a pod. Ďalej plochý karpatský terén s malým množstvom terénnych tvarov, hustníkov a lúčok a oblasť so zosuvovým charakterom terénu – veľké množstvo prirodzených terénnych tvarov – zrázy, doliny, priehlbne a kôpky. Hustá sieť ciest a chodníkov.

Mapa: Viničná, 1:10000, E = 5m, stav jar 2015  
Tlač – CMYK technológia – Nord service, Česká republika

Funkcionári pretekov: *Riaditeľ pretekov: Jozef Pollák*  
*Sekretár:   Matúš Kaprál*  
*Hlavný rozhodca: Zdenko Roháč*  
*Vedúci štartu: Elena Papugová*  
*Vedúci cieľa: Michal Simočko*   
*Stavba tratí: František Papuga*

Jury: **Jury nebolo potrebné zostaviť.**

Hodnotenie pretekov:  Preteky prebehli podľa harmonogramu bez vážnejších problémov. S ohľadom na blízkosť sídliska bolo väčšie množstvo kontrol strážené.

Smerné časy neboli dodržané v kategóriách M 35- (2. úsek), M 45- (2. úsek), W-14 (2. úsek), W 35- (všetky úseky). Dosiahnuté časy boli spravidla na hornej hranici smerných časov.

Výkonnosť štafiet sa značne líšila a niektoré štafety dosiahli časy značne vyššie ako sú smerné časy. Aby bolo možné vyhodnotiť Majstrovstvá Slovenska (W -18), hlavný rozhodca v priebehu pretekov rozhodol o zvýšení limitu na 250 minút.

**Podané námietky:**

Námietky neboli podané.

**Zdravotná služba:**

Bola zabezpečená lekárom na mieste. Ošetrené boli len menšie odreniny a odstránené kliešte.

**Počasie:**

Polojasno, mierny vietor, do 21º C.

Pretekárska účasť bola nižšia ako očakávaná.

Organizátor ďakuje Miestnej časti Košice sídlisko Ťahanovce za pomoc a podporu pri organizovaní podujatia.

Schvaľovacia doložka: **Hlavný rozhodca schválil výsledky v plnom rozsahu.**

*........................, riaditeľ pretekov ........................., hlavný rozhodca*

Jozef Pollák Zdenko Roháč